***POZIV NA RADIONICE RAZVIJANJA KRITIČKOG MIŠLJENJA MLADIH O DRUŠTVU I OMLADINSKOM ANGAŽMANU I AKTIVIMU KROZ LGBTI UMJETNOST***

Umjetnost je oduvijek bila kreativan način promišljanja o društvenoj stvarnosti, pa smo tako i mi (Marija Vuletić i Nera Mešinović, *učesnice edukacije Omladinski rad sa LGBTI osobama*) odlučile pokrenuti set od takvih 20+ radionica. Radionice će se fokusirati na rad sa grupom od 10-15 učesnika\_ca (od 20 do 25 godina starosti), ohrabrivati otvoreno izražavanje stavova kroz umjetničko izražavanje, razumijevanje motivacije za kreaciju umjetničkog djela, i kritiku društvenih okolnosti kroz diskusije o izložbama i predstavama. Radionice će se fokusirati na maksimalno učešće cijele grupe, i nije predavački koncipirano. Čitava grupa učestvuje u kreiranju finalnog produkta, izložbe. Bilo da želite vidjeti kako to izgleda biti kurator te izložbe, želite pisati, crtati ili recitirati poeziju, dobrodošle\_i ste da se prijavite.

Cilj radionice je potaknuti mlade na kritičko promišljanje stavljajući ih u poziciju ispitivanja, u mainstream edukacijama i studijima zanemarenih, tema i podkultura kao što su feministička i LGBTI umjetnost u Bosni i Hercegovini, i na Balkanu. Koje su to umjetničke strategije koje služe aktivističkom načinu promišljanja ili pozitivnoj samorefleksiji, koji su sadržaji koje kultura u Bosni i Hercegovini nudi vezano za LGBTI kulturu, i kakva je percepcija tih umjetničkih sadržaja?

Prisustvo na radionicama će biti obavezno radi formiranja grupe, a termini radionice će biti dogovoreni u skladu sa potrebama grupe.

Sami\_e ćete biti kreatori\_ke radionica, tema, rasprava, te strukture, a radionice neće trajati duže od 2h-3h u terminima koje grupa dogovori.

Radionice bi počele drugom polovinom marta, a vaše prijava koje trebaju sadržavati ime i prezime te dvije do tri rečenice motivacije šaljite na [marija@fondacijacure.org](mailto:marija@fondacijacure.org) do **19.3.2018. do 12h.**

Ovakav vid radionica će biti nešto drugačiji od uobičajnog modela i nadamo se vašim mnogobrojnim prijavama! Sve\_i su dobrodošli\_e da se prijave, bez obzira na identitete, samo je bitno da želite da učite i gradite sebe, a time i druge!

Izabrani\_e kandidati\_kinje će biti obavještene do 20.3.2018. o njihovom učešću.

\*\*Poziv je nažalost otvoren samo za osobe iz Sarajeva, radi ograničenih sredstava koja su projektom predviđena.